laion/Wikipedia-Exotic huggingface dataset:
רחוב 57

רחוב 57 (באנגלית: 57th Street) הוא רחוב המשתרע ממזרח למערב ברובע מנהטן של העיר ניו יורק במדינת ניו יורק שבארצות הברית. הרחוב משתרע ממערב למזרח ומקשר בין נהר ההדסון והכביש המהיר של הווסט סייד במערב האי מנהטן, לבין דרך FDR ואיסט ריבר במזרח האי. הרחוב דו סיטרי, ורוחבו 30 מטרים, וזאת בהתאם לתוכנית חברי הוועדה (1811) אשר קבעה את הרחוב כעורק תחבורה חוצה ראשי. הרחוב ידוע בגלריות הרבות שבו. הרחוב מהווה נקודת התחלה של מצעד ההצדעה לישראל השנתי. ברחוב מבנים אתרים ידועים רבים ובהם מלון ארבע העונות (Four Seasons) (בגוש הבניינים שבין שדרת מדיסון ושדרת פארק; בניין פולר (במפגש הרחוב עם שדרת מדיסון) ובו גלריות רבות לאמנות; חנות הדגל של טיפני (במפגש הרחוב עם השדרה החמישית) בו צולמה סצנה מתוך הסרט "ארוחת בוקר בטיפאני"; קרנגי הול (במפגש הרחוב עם השדרה השביעית) ובסמוך לו חדר התה הרוסי; מגדל הרסט (במפגש הרחוב עם השדרה השמינית), ומרכז השידור של רשת CBS (בגוש הבניינים שבין השדרה העשירית והשדרה ה-11). מדיה וקבצים בנושא רחוב 57 בוויקישיתוף חנויות עיקריות לאורך הרחוב
קבאטיה

קבאטיה (בערבית: قباطية) היא עיר פלסטינית בצפון השומרון, כ־7 ק"מ מדרום לג'נין, ובגובה של כ־300 מטר מעל פני הים. היא נמצאת מדרום-מזרח לעמק דותן, על הדרך המובילה ממנו לעבר טובאס ובקעת הירדן. בשנת 1967 נפקדו בכפר 6,055 תושבים, וב־2021 הוערך מספרם בכ־26,306. בסקר הר מנשה נמצאו בתל העתיק של הכפר, המצוי בחלק המערבי של העיר, בתים אשר מקורם ב"גרעין" העתיק של הכפר מתקופת ימי הביניים, הבנויים על שרידים קדומים יותר. על המורדות פזורה כמות גדולה של חלקי קרמיקה - רובה מימי הביניים עד התקופה המודרנית. לפי נתוני הסקר, הגאוגרף המוסלמי מוסר כי בשנת 1596 היו במקום "89 בתי אב מוסלמים ו־18 רווקים". רוב התושבים הגיעו לכפר במאה ה־19 בעקבות מלחמות שבטים. ביוני 1936 הטילו השלטונות על הכפר קנס של 150 לא"י בגלל ניתוק קווי הטלפון. במרץ 1942 הוטל קנס קיבוצי על הכפר בגלל גדיעת עצים של אחד התושבים. באוגוסט 1977 פיזר המושל הצבאי את מועצת עיריית קבאטיה, במטרה להרגיע עימות בין שתי חמולות בעיר. באינתיפאדה הראשונה הייתה קבאטיה מרכז של פעילות אלימה נגד צה"ל. מאות מתושביה נעצרו וכמה עשרות נהרגו. ב־24 בפברואר 1988, נרצח אדם שנחשד כמשתף פעולה עם השלטון הישראלי בידי המון פלסטיני, וגופתו הוצתה ונתלתה במרכז הכפר. בעקבות הלינץ הוטל סגר על הכפר ובוצעו בו מעצרים רבים. במאי 1988 נפתח משפטם של 95 מתושבי קבאטיה שהואשמו במעורבות בלינץ'. חלק מהנאשמים שוחררו על ידי השב"כ ומשפטם של השאר נמשך חודשים רבים. זרם החשמל נותק מהכפר והוא חודש רק בנובמבר 1988. בעקבות הלינץ' רצחו הפלסטינים סייענים פלסטינים נוספים של ישראל ותשתית המודיעין של צה"ל ביהודה ושומרון נפגעה קשות. גם באינתיפאדה השנייה נודעה העיר כאחד ממרכזי הטרור של יהודה ושומרון, אשר הוציאה פיגועים ומעשי רצח רבים כנגד חיילים ואזרחים[דרוש מקור]. מדיה וקבצים בנושא קבאטיה בוויקישיתוף אוכלוסייה בנפת ג'נין, ‏2021-2017 מדריך ישראל [דרושה הבהרה] קנס קיבוצי על כפר מנתקי טלפונים, דואר היום, 18 ביוני 1936 גדיעת עצים, דבר, 30 במרץ 1942 מושל יו"ש פיזר מועצת קבאטיה, דבר, 24 באוגוסט 1977 למשל: 4 הרוגים, מעריב, 11 בספטמבר 1989 פצוע נוסף מהתקרית בקבאטיה מת מפצעיו, מעריב, 12 בפברואר 1990 תושב חאן־יונס נרצח ע״י רעולים בגינת ביתו, חדשות, 19 באוגוסט 1991 ארועי השטחים, מעריב, 2 במרץ 1988 90 איש יואשמו ברצח משתף פעולה, חדשות, 5 במאי 1988 איתן לוין, הנאשמים בעשיית לינץ בתושב קבאטיה כופרים בהאשמות, מעריב, 12 במאי 1988 האילם מקבאטיה, כותרת ראשית, 9 בנובמבר 1988 מיכל סלע, פיוס וחשבון בקבאטיה, כותרת ראשית, 9 בנובמבר 1988
נסים נסר

נַסִים נסר (בערבית: نسيم نسر או نسيم نصر; נולד ב-1968) הוא אזרח לבנוני-ישראלי, שנתפס והורשע בישראל בשנת 2002 באשמת ריגול לטובת חזבאללה. נסר נולד בכפר באזוריה שבדרום לבנון, לאב מוסלמי שיעי ולאם יהודייה, ועל כן נחשב למוסלמי, לפי האסלאם, אך גם ליהודי, לפי ההלכה היהודית. עלה לישראל בשנת 1992,[דרושה הבהרה] והתגורר בחולון, בעוד משפחתו נשארה בלבנון. בישראל נישא ונולדו לו שתי בנות. בשנת 2002 נתפס והועמד לדין באשמת מסירת ידיעות לחזבאללה. נסר הודה במסגרת עסקת טיעון, והורשע במגע עם סוכן זר ובמסירת מידע לאויב במטרה לפגוע בביטחון המדינה. על פי כתב האישום, יצר קשר עם פעיל חזבאללה שגייס אותו, דרך קשר עם אחיו, המתגורר בלבנון. נסר העביר לחזבאללה מידע על אודות סיכולים ממוקדים, שמתכננת ישראל לבצע בלבנון ובשטחים, וצילם מתקני גז ותשתית בישראל. ב-11 בדצמבר 2002 נגזר דינו ל-6 שנות מאסר. במהלך מאסרו, ויתר על אזרחותו הישראלית, בתקווה שייכלל בעסקת חילופי שבויים. עם סיום תקופת מאסרו ב-27 באפריל 2008, הוצא נגדו צו גירוש מישראל, אך הוא המשיך להישאר במעצר מנהלי עד 1 ביוני 2008, אותו היום שבו גורש ללבנון. ישראל קיבלה מיד עם גרושו ללבנון ארון ובו חלקי גופות, של חיילים ישראליים שנהרגו במהלך מלחמת לבנון השנייה. על פי פרסומים לא רשמיים, שנפוצו בסוף מאי 2008, העברתו ללבנון היוותה חלק מעסקת חלופין גדולה יותר, בה שוחרר המחבל, סמיר קונטאר, תמורת החזרת גופותיהם של אלדד רגב ושל אהוד גולדווסר. דניאל סובלמן, ההוכחה להתקדמות במגעים עם חזבאללה, וואלה! חדשות, 20 בספטמבר 2004 ורד לוביץ', ניסים נאסר הורשע בריגול לחזבאללה, באתר ynet, 28 בנובמבר 2002 ורד לוביץ', 6 שנות מאסר לישראלי שמסר מידע לחזבאללה, באתר ynet, 11 בדצמבר 2002 עמוס הראל, יואב שטרן, יוסי מלמן וברק רביד, הערכה: חילופי השבויים עם חזבאללה קרובים, באתר הארץ, 28 במאי 2008 ורד לוביץ' ורועי נחמיאס, בדרך לעסקה: המרגל מלבנון ישוחרר ביום ראשון, באתר ynet, 27 במאי 2008 רועי נחמיאס ורוני סופר, חזבאללה העביר לישראל שרידי גופות של חיילים, באתר ynet, 1 ביוני 2008 Israel Deports Lebanese-Born Jewish Man Who Spied for Hezbollah, Bloomberg, May 30, 2008 via web.archive.org
רחוב 125

רחוב 125 (באנגלית: 125th Street) הוא רחוב דו סטרי החוצה ממזרח למערב את רובע מנהטן של העיר ניו יורק במדינת ניו יורק שבארצות הברית. רוחבו של הרחוב 30 מטרים, והוא אחד הרחובות הראשיים של מנהטן, בהתאם לתוכנית חברי הוועדה (1811). הרחוב נחשב לרחוב הראשי של שכונת הארלם, ומכונה גם "שדרת מרטין לותר קינג". חלק המערבי של השכונה עובר באלכסון דרך שכונת מנהטנוויל מכיוון צפון מערב (מהנרי האדסון פארקווי ורחוב 130) ועד שדרת מורנינגסייד. מערבית לשדרה עובר הרחוב לאורך ציר מזרח - מערב דרך הארלם ועד איסט ריבר ודרך FDR, שם מתחבר הרחוב עם גשר רוברט פ. קנדי. שבר גאולוגי המכונה "שבר רחוב 125" (125th Street Fault) חוצה את הרחוב, ויוצר עמק עמוק מעליו עוברות השדרות ואף קו השדרה השביעית של הרכבת התחתית של ניו יורק עובר מעל גשר באזור זה. ברחוב ממוקם תיאטרון אפולו וכן נמצא בו משרדו של נשיא ארצות הברית לשעבר ביל קלינטון. מפגש רחוב 125 עם שדרת לקסינגטון מוזכרם בשירם של מחתרת הקטיפה "I'm Waiting for the Man" מתוך האלבום "The Velvet Underground & Nico" כאתר מכירת סמים. מדיה וקבצים בנושא רחוב 125 בוויקישיתוף כתבה בעיתון "הטלגרף" מ-16 במרץ 2008.
ילדים בעולם

ילדים בעולם (באנגלית: Big Blue Marble - "גולה כחולה גדולה" בהתייחס לכדור הארץ) היא סדרת טלוויזיה לילדים אמריקאית שהופקה בארצות הברית בין השנים 1974–1983. הסדרה עסקה בחוויותיהם וסיפורי חייהם של ילדים ממדינות שונות בעולם. במסגרת הסדרה נוהל מועדון של חברים לעט (pen pal) שעודד קיום קשרים בין ילדים מלאומים ומגזעים שונים. הסדרה נודעה בשיר הפתיחה שלה. זכתה במספר פרסים. בישראל שודרה הסדרה לראשונה בשם "כדור כחול גדול" בשנות השבעים במסגרת שידורי אחר הצהריים של הערוץ הראשון ושודרה בפעם שנייה בשנות השמונים בשם "ילדים בעולם" במסגרת רצועת תוכניות הילדים והנוער של הערוץ הראשון. "ילדים בעולם", במסד הנתונים הקולנועיים IMDb (באנגלית) Big Blue Marble - intro, סרטון בערוץ "love2register2", באתר יוטיוב (אורך: 01:32) מדריך פרקים ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
ארנסט פלקזיג

ארנסט פלקזיג (בגרמנית: Ernst Flechsig)‏ (5 באוקטובר 1852 - 11 באוקטובר 1890), שחמטאי גרמני. פלקזיג חלק מקום שני בתחרות דיסלדורף 1876 (אליפות גרמניה העשירית, ניצח: וילפריד פאולסן), הגיע עשירי בתחרות לייפציג 1877 (ניצח: לואיס פאולסן) וחלק מקום 8–9 בתחרות לייפציג 1879 (ניצח: ברטולד אינגליש ). פלקזיג סיים בתיקו דו-קרב עם פריץ רימן 5-5 בשנת 1885. ארנסט פלקזיג, באתר צ'סגיימס (באנגלית) מידע כללי Leipzig (Germania) 16/21 luglio 1877, באתר La grande storia degli Scacchi Leipzig (Germania) 1°Congresso degli Scacchi Tedeschi, 14/20 luglio 1879, באתר La grande storia degli Scacchi
ענבתא

עַנַ֫בְּתַא (בערבית: عنبتا) היא עיירה פלסטינית בהרי השומרון 9 ק"מ מזרחית לטולכרם. בענבתא התגלו חרסים מהתקופה ההלניסטית, הרומית המוקדמת והמאוחרת, ומהתקופה הביזנטית. במהלך התקופה הרומית והביזנטית, ענבתא היה ישוב שומרוני. מסורת שומרונית מקשרת את הכפר עם דוסיתאוס, מנהיג דתי שומרוני שככל הנראה היה פעיל במאה הראשונה לספירה. ההיסטוריון השומרוני בן המאה ה-14 אבו אל-פתח כתב כי דוסיתיאוס מת מרעב לאחר שהתחבא במערה ליד ענתבא וצם במאמץ להשיג חוכמה. בשנת 1927 ידע הכפר סכסוכים עם כפרים שכנים, במסגרתם הושחתו 1,500 עצי זית של הכפר. לאור הסכסוכים הבלתי פוסקים שלחה משטרת המנדט לכפר באפריל 1928 כוח משטרה קבוע והטילה על הכפר תשלום של 70 לירות ארץ ישראליות לחודש עבור הוצאותיהם. בשנת 1934 פעל במקום מכונת קידוח בארות מים של ממשלת המנדט. בשיטפון שפקד את הכפר בפברואר 1935 נהרס גשר המוביל אל הכפר, נהרסו בתים בכפר ומספר תושבים נהרגו. בכפר הייתה תחנה של הסעיף המערבי של מסילת השומרון, בקטע מסעודיה–טולכרם היציאה המזרחית של הכפר ליישובי השומרון, כולל ליישובים הפלסטיניים, עוברת דרך מחסום המאויש על ידי צה"ל. במחסום היו היתקלויות עם פלסטיניים אשר בכליהם נמצאו כלי נשק או חומר נפץ. העיירה שוכנת על כביש הרוחב של השומרון, כביש 57, טולכרם–שכם ומספר תושביה 7,300 (2006). דרך זו שימשה גם כן כדרך מרכזית בתקופת המקרא ובתקופה הרומית–ביזנטית (דרך קיסריה–סבסטיה) בהיות קיסריה בירת הפרובינקיה. במלחמת ששת הימים כביש זה יחד עם כביש 55: קלקיליה–שכם היו צירי ההתקדמות לעבר כיבוש שכם – העיר המרכזית בשומרון. לאחר שענבתא נכנעה לצה"ל, מונה רענן לוריא, אז מפקד פלוגה בדרגת רב-סרן, למושל הצבאי שלה. כאשר הגיעה הוראה לגרש את תושבי העיירה אל מעבר לנהר הירדן, הוא סירב פקודה והגירוש נעשה בלעדיו. לאחר מספר ימים הוחזרו התושבים לבתיהם וצה"ל סייע לשקם בתים שנהרסו. על פי עדותו של רענן לוריא, עוזי נרקיס טען שהגירוש נעשה ביוזמה מקומית של זאב שחם מפקד חטיבה 5, שזכתה בגיבוי בשתיקה של עוזי נרקיס ומשה דיין. הגירוש בוטל לאחר מספר ימים לאחר שהתושבים ישבו על כביש קלקיליה–שכם ולא היה מה לעשות איתם. כניסת ישראלים לעיירה, המצויה בשטח A, אסורה. מדיה וקבצים בנושא ענבתא בוויקישיתוף אתר האינטרנט הרשמי של ענבתא מידע על אתר ענבתא, בארכיון המנדטורי באתר רשות העתיקות Zertal, 2004, p. 370 Tsafrir, Di Segni and Green, 1994, p. 62 Alan David Crown (1989). The Samaritans. Mohr Siebeck. p. 320. ISBN 978-3-16-145237-6. נבדק ב-14 ביוני 2011. {{cite book}}: (עזרה) מעשי חבלה בכפרים, דבר, 5 באוקטובר 1927 בין ערבי הארץ, דבר, 1 באפריל 1928 בעמק, דבר, 31 באוגוסט 1934 לאחר הסערה והשטפון, דבר, 6 בפברואר 1935 מרדכי להב, חמישים שנות הפליטים הפלסטינים, 1948–1999, עמ' 462–463
הד באנגינג

הד באנגינג (אנגלית: Headbanging) או הד באנג, מעין סוג של ריקוד מקובל בתרבות המטאל, המבוסס על מגוון תנועות כוחניות ואגרסיביות בו לצלילי המוזיקה. האיברים העיקרים שמעורבים בריקוד זה הם הצוואר והראש. איכותו הוויזואלית של הריקוד מגיעה לכדי מיצוי כאשר למבצעו שיער ארוך. התנועות מתבצעות הן על ידי המוזיקאים בהופעות חיות וקליפים והן על ידי קהל השומעים. תנועות עם הראש לצלילי המוזיקה מופעים במקומות רבים, גם מחוץ לסצנות הרוק והמטאל. אך תנועות אגרסיביות שכוללות הנעה של השיער החלו להיות פופולריות במטאל בשנות ה-70 של המאה ה-20. ככל הנראה הראשונים שהביאו אלמנט זה למטאל הם לד זפלין, בהופעה חיה בארצות הברית ב-1969. מקור נוסף הוא הופעה חיה של בלאק סבאת' בפריז ב-1970. בנוסף, ניתן לציין את תנועותיו של איאן גילן, סולן להקת דיפ פרפל, על אף שהוא טוען שתנועותיו לא נחשבים להד באנג. אנגוס יאנג מלהקת AC/DC תרם רבות לפופולריות של הד באנגינג. למי, סולן להקת מוטורהד טען שהשם Headbang הוא השלכה לשם הלהקה שלהם, Motorheadbanger. ישנו גיוון בסוג התנועות ובצירופים שלהן היות שמדובר בריקוד חופשי אך ניתן להבחין בתנועות בסיס מסוימות: תנועה אנכית - הנעת הראש מלמעלה למטה. תנועה מעגלית - הנעת הראש בתנועה מעגלית, תנועה המכונה גם תנועת "טחנת הרוח", כאשר מדובר בתנועה מעגלית קדמית בה הראש ממוקם קדמית לשאר הגוף או תנועת ה-"הליקופטר", כאשר מבוצעת באמצעות הראש התנועה המעגלית הרחבה ביותר שאפשרית מבחינה פיזית. תנועה חצי-מעגלית - תנועה מעגלית בסגנון טחנת הרוח שאינה מושלמת, כאשר הראש מונע מצד לצד בצורת קשת תחתית, כאשר הראש ממוקם קדמית לשאר הגוף. תנועה מתומנת - הנעת הראש בצורה המזכירה את הספרה 8 (דוגמה טובה מאוד לצורה זו, היא סטיב דיג'ורג'יו, הבאסיסט של הלהקה דת' בקליפ של השיר: "Lack of Comprehension" מאלבומם הרביעי, "Human"). תנועה אופקית - הנעת הראש מצד לצד בקו הכתפיים. לרוב ניתן להבחין במבצע הד באנגינג המניע יחד עם הראש והצוואר את שאר הגוף בתנועת קדימה אחורה בהתאם לקצב המוזיקה. הקלטה של להקת לד זפלין History of Head Banging Dance
וילפריד פאולסן

וילפריד פאולסן (בגרמנית: Wilfried Paulsen‏; 31 ביולי 1828 - 6 בפברואר 1901), שחמטאי גרמני, אחיו הבכור של לואיס פאולסן. פאולסן חלק מקום 3–5 בתחרות דיסלדורף 1862 (ניצח: מקס לנגה), הגיע למקום השני, לאחר מקס לנגה בתחרות דיסלדורף 1863, ניצח בתחרות קלן 1867, חלק מקום שלישי בתחרות אאכן 1868 (ניצח: מקס לנגה), הגיע למקום החמישי בתחרות ברמן 1869 (ניצח: אדולף אנדרסן), הגיע שישי בתחרות קרפלד 1871 (ניצח: לואיס פאולסן) וניצח בתחרות דיסלדורף 1876. פאולסן חלק מקום 11 בתחרות לייפציג 1877 (ניצח: לואיס פאולסן), חלק מקום 5–6 (יחד עם אלכסנדר פריץ) בתחרות פרנקפורט 1878 (ניצח: לואיס פאולסן), הגיע למקום העשירי בתחרות לייפציג 1879 (ניצח: ברטולד אינגליש), הגיע למקום השישי בתחרות בראונשויג 1880 (ניצח: לואיס פאולסן), הגיע למקום ה-11 בתחרות ויסבאדן 1880 (ניצחו: ג'וזף הנרי בלקברן, ברטולד אינגליש ואדולף שוורץ). פאולסן הגיע למקום ה-11 בתחרות ברלין 1881 (ניצח: ג'וזף הנרי בלקברן), הגיע למקום ה-15 בתחרות נירנברג 1883 (ניצח: שמעון אברמוביץ וינוור), חלק מקום 16–17 בתחרות המבורג 1885 (ניצח: איזידור גונסברג), חלק מקום 5–6 בתחרות לייפציג 1888 (ניצחו: קורט פון ברדלבן ופריץ רימן) וחלק מקום 16–17 בתחרות דרזדן 1892 (ניצח: זיגברט טאראש). מדיה וקבצים בנושא וילפריד פאולסן בוויקישיתוף וילפריד פאולסן, באתר צ'סגיימס (באנגלית) Duesseldorf (Germania) 2°Congresso della Germania Occidentale, 7/8 settembre 1862, באתר La grande storia degli Scacchi Duesseldorf (Germania) 3°Congresso Germania Occidentale, 30/08 - 2/09 1863, באתר La grande storia degli Scacchi Koeln (Germania) 6°Congresso della Germania Occidentale, 31 agosto - 4 settembre 1867, באתר La grande storia degli Scacchi Aachen (Germania) 7°Congresso Germania Occidentale, 1/6 agosto 1868, באתר La grande storia degli Scacchi Barmen (Germania) 8°Congresso della Germania Occidentale, 6/11 agosto 1869, באתר La grande storia degli Scacchi Krefeld (Germania) 9°Congresso della Germania Occidentale, 4/7 Agosto 1871, באתר La grande storia degli Scacchi Duesseldorf (Germania) 10°Congresso della Germania Occidentale, 9/11 settembre 1876, באתר La grande storia degli Scacchi Leipzig (Germania) 16/21 luglio 1877, באתר La grande storia degli Scacchi Frankfurt (Germania) 12°Congresso della Germania Occidentale, 28 luglio - 3 agosto 1878, באתר La grande storia degli Scacchi Leipzig (Germania) 1°Congresso degli Scacchi Tedeschi, 14/20 luglio 1879, באתר La grande storia degli Scacchi Braunchsweig (Germania), 13°Congresso Germania Occidentale,18. - 26.07.1880, באתר La grande storia degli Scacchi Wiesbaden 1880, באתר La grande storia degli Scacchi Berlino, 2°Congresso degli scacchi tedeschi, 29/08-19/09-1881, באתר La grande storia degli Scacchi Norimberga, 3°Congresso degli scacchi tedeschi, 1883, באתר La grande storia degli Scacchi Amburgo 1885, 4°Congresso degli scacchi tedeschi, באתר La grande storia degli Scacchi Leipzig 1888, באתר La grande storia degli Scacchi Dresda 1892, באתר La grande storia degli Scacchi
קופרה

המונח "קופרה" מפנה לכאן. אם הכוונה למשמעות אחרת, ראו קופרה (פירושונים). קוֹפּרָה הוא ה"בשר" או הגרעין של פרי הקוקוס. השם נגזר מהמלה המלאית לקוקוס יבש. הקופרה משמשת כחומר הגלם לתעשיית שמן הקוקוס, שמיוצר על ידי הרתחה ולחץ. הקופרה כמוצר מסחרי טופחה על ידי סוחרים באוקיינוס השקט ובדרום אסיה בשנות השישים של המאה ה-19. הכנת הקופרה - הסרת הקליפה, פיצוח האגוז והייבוש - מתבצעת בסמוך למטעים. עם השנים קמו מטעים גדולים אליהם צמודות מערכות יצור משולבות, אולם איסוף הקופרה מתבצע באותו אופן כבעבר - סוחרים שעוברים מאי לאי ומנמל לנמל באוקיינוס השקט. קופרה, באתר אנציקלופדיה בריטניקה (באנגלית)
טראנס וורלד איירליינס

טראנס וורלד איירליינס (באנגלית: Trans World Airlines או בקיצור TWA) הייתה חברת תעופה אשר פעלה משנת 1925 ועד 2001, עת התמזגה עם אמריקן איירליינס. טראנס וורלד איירליינס הייתה מחלוצות התעופה האזרחית, ואחת מחברות התעופה הגדולות בעולם. TWA הוקמה ב־16 ביולי 1930, כמיזוג של מספר חברות תעופה שפעלו בעיקר בשירות הדואר האמריקאי להובלת דברי דואר אוויר: תעבורה אווירית טרנס-יבשתית (TAT), (נוסדה בשנת 1928) ווסטרן אייר אקספרס (WAE), (נוסדה ב 1925) מדוקס איירליינס סטנדרט תאגיד תעשיות תעופה פיטסבורג (PAIC) המיזוג היה אילוץ שנכפה על חברות התעופה על ידי שירות הדואר, במטרה ליצור חברה גדולה אחת שתוכל להעביר שקי דואר על פני כל מרחב ארצות הברית. בשנת 1930 חנכה TWA שירות חוף לחוף – ניוארק, ניו ג'רזי, ללוס אנג'לס עם עצירת ביניים בקנזס סיטי, מיזורי. בשנת 1934 שוב הפכה ווסטרן אייר אקספרס לעצמאית (שלימים נקראה Western Air Lines), אך TWA המשיכה כחברת תעופה חוצה יבשות. החברה הגישה בקשה לפשיטת רגל בשנת 1992 והודיעה בינואר 2001 כי אמריקן איירליינס תרכוש את נכסיה. TWA חדלה להתקיים כחברת תעופה נפרדת בדצמבר 2001. טיסה 800 של TWA חטיפת טיסה 847 של TWA מדיה וקבצים בנושא טראנס וורלד איירליינס בוויקישיתוף אבני דרך בהיסטוריה של TWA תמונות מטוסי החברה באתר JetPhotos תמונות מטוסי החברה באתר airliners.net טראנס וורלד איירליינס, באתר אנציקלופדיה בריטניקה (באנגלית) Trans World Airlines, Inc. American corporation, Encyclopædia Britannica ערך זה הוא קצרמר בנושא חברות תעופה ובנושא ארצות הברית. אתם מוזמנים לתרום לוויקיפדיה ולהרחיב אותו.
רכיבי מדף

בתחומי החומרה והתוכנה, רכיבי מדף (באנגלית: Commercial off-the-shelf, נקרא גם בקיצור COTS) הם מוצרים או טכנולוגיה מוכנים לשימוש וזמינים לציבור הרחב. המוטיבציה לשימוש ברכיבי מדף היא צמצום עלויות ומשך הפיתוח דרך האפשרות לקנות את המוצר ישירות ולא לפתח מוצר חדש לכל צורך שהוא. השימוש ברכיבי מדף החל להתפתח בשנות התשעים. חברות רבות מייצרות מוצרים הבנויים על קוד פתוח ועובדים על מוצרים שהם רכיבי מדף כדי לתת את הבסיס לקוד פתוח. ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.
ארנולד שוטלנדר

ארנולד שוטלנדר (בגרמנית: Arnold Schottlander‏; 2 באפריל 1854 – 9 בספטמבר 1909) היה שחמטאי יהודי-גרמני. שוטלנדר נולד ומת בוורוצלב, והיה אחד מתלמידיו של אדולף אנדרסן. הוא חלק מקום 8–9 בתחרות לייפציג 1879 (ניצח: ברטולד אינגליש), חלק מקום 9–10 בתחרות ויסבאדן 1880 (ניצחו: ג'וזף הנרי בלקברן, ברטולד אינגליש ואדולף שוורץ), הגיע למקום ה-12 בתחרות נירנברג 1883 (ניצח: שמעון אברמוביץ וינוור), הגיע למקום ה-16 בתחרות המבורג 1885 (ניצח: איזידור גונסברג), חלק מקום 5–6 בתחרות לייפציג 1888 (ניצחו: קורט פון ברדלבן ופריץ רימן) וחלק מקום 11–13 בתחרות דרזדן 1892 (ניצח: זיגברט טאראש). ארנולד שוטלנדר, באתר צ'סגיימס (באנגלית) Leipzig (Germania) 1°Congresso degli Scacchi Tedeschi, 14/20 luglio 1879, באתר La grande storia degli Scacchi Wiesbaden 1880, באתר La grande storia degli Scacchi Norimberga, 3°Congresso degli scacchi tedeschi, 1883, באתר La grande storia degli Scacchi Amburgo 1885, 4°Congresso degli scacchi tedeschi, באתר La grande storia degli Scacchi Leipzig 1888, באתר La grande storia degli Scacchi Dresda 1892, באתר La grande storia degli Scacchi ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
גביע קוראץ'

גביע קוראץ' היה טורניר כדורסל אירופי מטעם פיב"א אירופה; השלישי בחשיבותו באירופה אחרי הסופרוליג וגביע ספורטה. הטורניר הוקם בשנת 1971 והתקיים עד לשנת 2002 אז אוחד עם גביע ספורטה לצ'מפיונס קאפ. הטורניר נקרא על־שם הכדורסלן היוגוסלבי רדיבוי קוראץ', שנהרג בתאונת דרכים ליד סרייבו בשנת 1969. ראשונת הזוכות בגביע הייתה לוקומוטיב זאגרב, ואחרונה - נאנסי. קאנטו האיטלקית זכתה בו ארבע פעמים, והיא שיאנית הזכיות; שלוש פעמים זכו בגביע פרטיזן בלגרד ולימוז', ושתי זכיות יש ליוגופלסטיקה ספליט, חובנטוד בדאלונה, אולימפיה מילאנו, וירטוס רומא וברצלונה. מעולם לא העפילה קבוצה ישראלית לגמר גביע קוראץ'. הפועל תל אביב הגיעה פעמיים, בשנים 1980 ו־1988, לחצי הגמר, ובשתיהן נוצחה על ידי ציבונה זאגרב. מכבי רמת גן הגיעה שלוש פעמים לשלב רבע הגמר בשנים 1984, 2001 ו-2002, ואילו הפועל רמת גן גבעתיים הגיעה לרבע הגמר פעם אחת, ב-1977. יורוצ'לנג' גביע ספורטה אתר האינטרנט הרשמי של גביע קוראץ' (באנגלית)
אופולו

אוּפוֹלוּ (באנגלית: Upolu) הוא האי המאוכלס ביותר מבין איי סמואה (כ-75% מתושבי סמואה חיים בו) ושטחו 1,125 קמ"ר. נמל התעופה הבין־לאומי פלאולו נמצא במערב האי ועיר הבירה אפיה נמצאת בצפונו. במיתולוגיה הפולינזית, ובעיקר בסמואה, אוּפוֹלוּ הייתה האישה הראשונה באי. מדיה וקבצים בנושא אופולו בוויקישיתוף אופולו, באתר אנציקלופדיה בריטניקה (באנגלית) ערך זה הוא קצרמר בנושא איים ובנושא גאוגרפיה של אוקיאניה. אתם מוזמנים לתרום לוויקיפדיה ולהרחיב אותו.
הליגה הבלטית

הליגה הבלטית הייתה ליגת הכדורסל הבכירה במדינות הבלטיות שבצפון אירופה: אסטוניה, לטביה, ליטא, שוודיה, פינלנד, רוסיה, בלארוס וקזחסטן. ליגה זו הייתה ליגה אירופאית, שהתקיימה במקביל לליגות מקומיות בכל אחת מן המדינות, בדומה לתחרויות אירופאיות אחרות כמו היורוליג. התאחדות הליגה הבלטית חברה ביול"ב, וחברה מצביעה במועצת המנהלים של היורוליג. הליגה הייתה דומה במתכונתה לליגת הכדורסל האדריאטית. בסיום עונת 2017/2018, הודיעה ההתאחדות כי היא מקפיאה את פעילות הטורניר, שלא חזר מאז. הליגה נוסדה בשנת 2004 כדי להוסיף עוד כמה חודשים לעונות הקצרות של הליגות האזוריות הקטנות של אסטוניה, לטביה וליטא. הליגה כוללת בתוכה בתחילה 22 קבוצות. בשנת 2007 הונהגה ליגת משנה לליגה הבלטית כאשר האחרונה בליגה הבלטית יורדת לליגה זו, והראשונה בליגת המשנה עולה לליגה הבלטית, בנוסף הוקם גביע האתגר הבלטי. הקבוצות החזקות והדומיננטיות ביותר במפעל זה היו הקבוצות הליטאיות שזכו ב-13 מתוך 14 העונות של הליגה כשהתקיימה, ובראשם הייתה ז'לגיריס קובנה שזכתה 5 פעמים במפעל. בסיום עונת 2017/2018, הודיעה ההתאחדות הבלטית כי היא מקפיאה את פעילות הטורניר, שלא חזר מאז. אסטוניה - 5 קבוצות לטביה - 4 קבוצות ליטא - 3 קבוצות בלארוס - נציגה אחת קזחסטן - נציגה אחת אתר האינטרנט הרשמי של הליגה הבלטית
מאגר המים של טביליסי

מאגר המים של טביליסי (בגאורגית: თბილისის წყალსაცავი) הידוע גם בשם הים של טביליסי (თბილისის ზღვა) או מאגר סָמגוֹרי (სამგორის წყალსაცავი) הוא מאגר מים ברמת איורי (אנ') צפון-מזרחית לטביליסי גאורגיה. המאגר נוצר מהימות המלוחות אוולאבָּרי (ავლაბრის), אילגוּניאני (ილგუნიანი) וקוּקי (კუკი) שאוחדו בשנת 1953. המאגר רחב בחלקו הצפון-מערבי הוא רחב ובחלקו הדרום-מזרחי הוא צר. אורכו 8.75 ק"מ רוחבו המרבי הוא 1.85 ק"מ. מדיה וקבצים בנושא מאגר המים של טביליסי בוויקישיתוף ג'. רחיוויאשווילי,რეხვიაშვილი, ჯ., სტალინის კვალი თბილისის ზღვის ფსკერზე (עקבותיו של סטלין על קרקעית הים של טביליסי), „რადიო თავისუფლება“, 30 בנובמבר 2020, (בגאורגית) თბილისის წყალსაცავი (מאגר טביליסי), (בגאורגית) ערך זה הוא קצרמר בנושא גאוגרפיה של גאורגיה ובנושא ימות ואגמים. אתם מוזמנים לתרום לוויקיפדיה ולהרחיב אותו.
וינגייט

וינגייט, באנגלית Wingate, הוא שם משפחה אנגלי המשמש גם כשמם של מקומות. בהקשר הישראלי מדובר בדרך כלל בידיד הציונות אורד וינגייט ובדברים הקרויים על שמו, בפרט המכללה והמכון לחינוך גופני (אורד וינגייט זוכה להנצחה גם בבריטניה ובמדינות אחרות). האם התכוונתם ל... אורד צ'ארלס וינגייט (Wingate;‏ 1903–1944) – איש צבא בריטי וציוני נלהב שסייע בשלבי הקמת כוח המגן העברי וכונה "הידיד", על שמו קרויים: מכללה ומכון לחינוך גופני המכללה האקדמית בוינגייט – מכללה אקדמית במתחם מכון וינגייט בדרום נתניה, החלה לפעול בשנת 1944, בשנת 2023 התאחדה עם מכללת לוינסקי לחינוך לכדי המרכז האקדמי לוינסקי-וינגייט מכון וינגייט – מכון לחינוך גופני שהחל לפעול בשנת 1957 בדרום לנתניה בריכת טוטו וינגייט – בריכת שחייה אולימפית במכון וינגייט שהוגדרה כבריכה הלאומית של ישראל אוניית מעפילים ומבצע ליל הגעתה אורד וינגייט (אוניית מעפילים) – אוניית מעפילים שהגיעה לחופי ישראל בשנת 1946 אך נוסעיה נעצרו ליל וינגייט – אחת הפעולות הגדולות של תנועת המרי העברי בתל אביב, בניסיון לאפשר לנוסעי אוניית המעפילים אורד וינגייט לעלות לישראל בשנת 1946 אחרים מחלף וינגייט – מחלף מדרום למכון וינגייט שבדרום נתניה כיכר וינגייט (ירושלים) – כיכר עירונית בשכונת טלביה שבירושלים יער וינגייט – יער אורנים נטוע בגלבוע ראו גם יְמִין אוֹרְד – פנימייה וכפר נוער דתי לאומי על שם אורד וינגייט בשולי הכרמל רג'ינלד וינגייט (אנ') (1861–1953) – הנציב העליון הבריטי למצרים וסודאן ראו Wingate (surname)‎ בוויקיפדיה באנגלית לרשימת אישים שזהו שם משפחתם, וכן Wingate למקומות בשם זה.
דפוס וילנא

האם התכוונתם ל... דפוס ראם – לבית דפוס יהודי בעיר וילנה השייך לאלמנה ולאחים ראם. ש"ס וילנא – מהדורה של התלמוד הבבלי שהודפסה בבית הדפוס של האחים ראם.
רובע המדינה

רובע המדינה (ערבית المدينة العتيقة, "אלמדינה אלעתיקה", מילולית: "העיר העתיקה") הוא רובע נפוץ בערי צפון אפריקה. המדינה בדרך כלל מוקפת חומה, ומכילה בתוכה סמטאות ומבוכים רבים. רובעי המדינה נבנו על ידי הערבים במאה ה-9. פירושה של המילה "מדינה" הוא פשוט "עיר" או "עיירה" בערבית המודרנית. ברובע המדינה ישנם בדרך כלל מזרקות, ארמונות ומסגדים עתיקים. המונומנטים במדינה משומרים היטב משום חשיבותם התרבותית (וגם משום שהם מוקדי משיכה תירותיים). בשל סמטאותיה הצרות, המדינה חופשית בדרך כלל מתנועת מכוניות, ובמקרים מסוימים אף מתנועות אופנועים או אופניים. הרחובות יכולים להיות באורך של פחות ממטר. במספר מדינות נעשה שימוש כדי להאט ולבלבל פולשים, בגלל רחובותיה הצרים והמפותלים. תוניסיה סוסה, תוניסיה תוניסיה תוניס, תוניסיה תוניסיה קירואן, תוניסיה אלג'יריה הקסבה באלג'יר, אלג'יריה מרוקו מקנס, מרוקו מרוקו אסואירה, מרוקו מרוקו מרקש, מרוקו מרוקו טטואן, מרוקו מרוקו קזבלנקה, מרוקו מרוקו צ'פצ'און, מרוקו סנגל דקר, סנגל תוניסיה חממת, תוניסיה תוניסיה מהדיה, תוניסיה מלטה מדינה, מלטה מרוקו טנג'יר, מרוקו תוניסיה טוזור, תוניסיה לוב טריפולי, לוב ספרד אלהמברה, ספרד ספרד אזחרה, ספרד קסבה קסר מדיה וקבצים בנושא רובע המדינה בוויקישיתוף